ترکیه, چین ده گی اویغور لرنینگ عبادت قیلیش لری نینگ ممنوع ایتیلگن لیگی گه تیگیشلی چین گه هوشدار بیردی. انقره رهبریتی نینگ چین خلق جمهوریتی نینگ شمالی ده گی سنجان اویغور خودمختار منطقه سیده یشیتگن اویغور ترک لری گه تطبیق ایتیتگن عبادت ممنوعیتی نینگ اداغگه ییتیشتریلیشی بیلن علاقه لی دپلوماتیک تشبث لری دوام ایتماقده. منطقه ده گی اوشبو ممنوعیت گه تیگیشلی قیغو لر, چین نینگ انقره ایلچی سی گه بیلدیریلدی. ترکیه جمهوریتی تشقی ایش لر وزیرلیگی تمانیدن بیریلگن بیاناتده, اویغور لر نینگ روزه توتیش لری و باشقه عبادت لری نی قیلیش لری نینگ ممنوع ایتیلیشی نینگ جوده خفه ایتوچی بیر حادثه دن عبارت ایکن لیگی معلوم قیلیندی. چین نینگ اویغور ترک لری گه قره تیلگن اوشبو سیاست لری اوزاق مدت دن خلق ارا مقیاسده هم بحث ایتیلماقده. انسان حق لری تشکیلات لری چین نی باسیم, خشونت و بیر ملت نی یوق ایتیب قویش بیلن عیبلرایکن, پکن رهبریتی ایسه, اوشبو مسئله نی بیر ایچکی خوف سیزلیک و تروریزم مسئله سی اوله راق بهالنترماقده. چین رهبریتی اینگ سونگ رمضان آییده اوقوچیلر, اوقوتوچیلر و دولت مامور لری نینگ روزه توتیش لری نی ممنوع قیلیب قویدی. اوشبو ممنوعیت گه قرشی ناراضی چیلیک نمایش لری اوتکزیش گه حرکت ایتگن اویغور ترک لری بیلن چین پولیسی آره سیده یوز بیرگن توقنه شوو عاقبتیده اونلب اویغور تُرکی شهید بولدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
